Държавен вестник, бр. 45, 2012 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  45
(2) Министърът на финансите изпълнява 
държавната политика относно ефективното и 
ефикасното разходване на публични средства 
при реализирането на ПЧП.
Чл. 18. (1) Политиката за общински ПЧП 
се определя от съответния общински съвет с 
общинския план за развитие и се изпълнява 
от кмета на общината, включително и по 
отношение на общинските публичноправни 
организации. 
(2) Общинският съвет приема решения за 
откриване на процедури и за определяне на 
частен партньор, както и решения за измене­
ние, допълнение, продължаване и прекратява­
не на договори за общински ПЧП. Решенията 
се приемат с мнозинство 2/3 от общия брой 
на съветниците.
(3) Общинският съвет може да приема 
решения за откриване на процедура за опре­
деляне на частен партньор до изтичането на 
39 месеца от неговото избиране.
(4) В програмата за реализация на общин­
ския план за развитие в самостоятелен раздел 
се включват общинските ПЧП, сроковете за 
изпълнението им по етапи и формата и разме­
рът на финансовата подкрепа за всеки отделен 
проект. В програмата се включват и проектите 
за ПЧП на общинските публичноправни ор­
ганизации. Не може да се осъществи проект 
за ПЧП, който не е включен в програмата за 
реализация на общинския план за развитие.
(5) Общинските съвети приемат годишни 
отчети на кметовете на съответните общи­
ни, както и на управителните органи на 
общинските публичноправни организации за 
изпълнението на договорите за ПЧП в срок 
до 31 март на следващата година.
Чл. 19. (1) Когато източник на финансова 
подкрепа са собствени приходи, обща израв­
нителна субсидия и/или общински дълг по 
смисъла на Закона за общинския дълг, го­
дишният съвкупен размер на плащанията към 
частните партньори по договори за ПЧП във 
всяка отделна година не може да надвишава 
15 на сто от сумата на общата изравнителна 
субсидия и собствените приходи, oсреднена за 
последните три години, съгласно годишните 
отчети за касовото изпълнение на бюджета 
на общината. Когато източник на финансо­
вата подкрепа е общински дълг по смисъла 
на Закона за общинския дълг, се прилагат и 
разпоредбите на Закона за общинския дълг.
(2) Сключването и изпълнението на догово­
ра за ПЧП не може да нарушава показателите 
и ограниченията, определени в Закона за 
общинските бюджети и в Закона за общин­
ския дълг за всяка година от изпълнението 
на договора.
Чл. 20. (1) При реализация на общински 
проект за ПЧП, който има за предмет пре­
доставяне на услуга от обществен интерес 
като делегирана от държавата дейност, ус­
ловие за приемане на решение за откриване 
на процедура за определяне на частен парт­
ньор е и дадено положително становище от 
компетентния държавен орган в областта на 
възложената от държавата дейност.
(2) Съгласуването с компетентния държавен 
орган по ал. 1 се извършва в хода на бюджет­
ната процедура по приложимия за нея ред.
(3) За проектите по ал. 1 финансовата под­
крепа от общата субсидия за делегирани от 
държавата дейности е в рамките на средствата, 
одобрени със закона за държавния бюджет на 
Република България за съответната година, 
въз основа на определения единен разходен 
стандарт за финансиране на конкретната 
дейност.
(4) Годишният размер на плащанията от об­
щинския бюджет за общински ПЧП и за ПЧП 
на общински публичноправни организации е 
в рамките на ограниченията по чл. 18 и 19.
Чл. 21. (1) Проектите за ПЧП с предви­
дени плащания от общинския бюджет, за 
които предстои откриване на процедура за 
определяне на частен партньор, се включват 
като приложение към общинския бюджет на 
общината за съответната година.
(2) Конкретните бюджетни средства, необ­
ходими за плащания по сключени договори 
за ПЧП, се включват в общинския бюджет за 
съответната година. С решението за приемане 
на общинския бюджет за съответната година 
общинският съвет определя:
1. максималния размер на плащанията, 
който общината може да поеме като задъл­
жение по нови проекти за ПЧП през годи­
ната, включени в програмата за реализация 
на общинския план за развитие, съобразно 
изискванията на закона;
2. размера на плащанията по проектите 
към края на бюджетната година, в т.ч. оста­
тъчния размер на задълженията по сключени 
договори за ПЧП и намеренията на общината 
за ПЧП проекти през съответната година;
3. съвкупния размер на плащанията от 
общинския бюджет към частните партньори 
за съответната година по всички сключени 
договори за ПЧП.
Чл. 22. Условията и редът за планиране 
и критериите за включване на ПЧП проект 
в Оперативния план и в програмата за реа­
лизация на общинския план за развитие се 
определят с наредба на Министерския съвет 
по предложение на министъра на финансите.
Чл. 23. Когато със закон не е предвидено 
друго, паричните постъпления от продажба 
на документации и от гаранции за участие в 
процедури за определяне на частен партньор, 
както и от неустойки, гаранции, обезщетения 
и други приходи от сключени договори за 
ПЧП постъпват по бюджета на съответно­
то ведомство, община или публичноправна 
организация.